मलाइका अरोड़ा और अर्जुन कपूर ने पोस्ट की फोटो तो बॉलीवुड सितारों ने कर डाली खिंचाई  
अर्जुन कपूर ने पोस्ट की फोटो
मलाइका अरोड़ा ने भी डाली फोटो
बॉलीवुड ने यूं की खिंचाई
मलाइका अरोड़ा (Malaika Arora) और अर्जुन कपूर  (Arjun Kapoor) इन दिनों छुट्टियों पर हैं और दोनों ने इंस्टाग्राम हसीन नजारों वाली फोटो पोस्ट करना भी शुरू कर दिया है. इंस्टाग्राम पर मलाइका अरोड़ा (Malaika Arora) और अर्जुन कपूर  (Arjun Kapoor) दोनों ही अकसर एक जैसी फोटो पोस्ट करते हैं, और फिर इस पर कमेंट भी करते हैं. अकसर उनके रोमांस को इंस्टाग्राम पर परवान चढ़ते हुए देखा जा सकता है. इस बार भी दोनों ने फोटो पोस्ट की, लेकिन मलाइका अरोड़ा और अर्जुन कपूर को नहीं पता था, इस, बार उनके अपने ही मजाक बनाने लगेंगे. अर्जुन कपूर (Arjun Kapoor) ने पहले इंस्टाग्राम पर फोटो पोस्ट की तो फिर मलाइका अरोड़ा (Malaika Arora) ने भी सेम लोकेशन की फोटो शेयर कर दी. इस बार बॉलीवुड डायरेक्टर फराह खान और बॉलीवुड एक्ट्रेस परिणीति चोपड़ा ने दोनों का मजाक ही बना डाला. 
A post shared by Arjun Kapoor (@arjunkapoor) on Aug 27, 2019 at 12:23am PDT
मलाइका अरोड़ा (Malaika Arora) से पहले अर्जुन कपूर  (Arjun Kapoor) ने हसीन वादियों की फोटो पोस्ट की और लिखाः 'शांत खड़े हो जाओ, कुछ क्षण इंतजार करो, और आभार जताए.' अर्जुन कपूर की इस फोटो पर मलाइका अरोड़ा का भी कमेंट आया. लेकिन बॉलीवुड एक्ट्रेस परिणीति चोपड़ा ने तो अपने को-स्टार अर्जुन कपूर की खिंचाई ही कर डाली. परिणीति चोपड़ा ने कमेंट कियाः 'गलती से लुकिंग गुड.' इस तरह परिणीति चोपड़ा ने अर्जुन कपूर की खिंचाई की. 
A post shared by Malaika Arora (@malaikaaroraofficial) on Aug 27, 2019 at 10:09pm PDT
अर्जुन कपूर  (Arjun Kapoor) के बाद मलाइका अरोड़ा (Malaika Arora) ने भी सेम लोकेशन की फोटो डाली और उन्होंने भी कुछ इसी तरह का कैप्शन लिखा. लेकिन बॉलीवुड डायरेक्टर और कोरियोग्राफर फराह खान ने मलाइका की खिंचाई करने का फैसला लिया. फराह खान ने इस फोटो पर लिखाः 'अब तुम सेम पोस्ट भी डालने लगे हो...' इस तरह फराह खान ने मलाइका अरोड़ा पर तंज कस दिया. हालांकि अर्जुन कपूर और मलाइका अरोड़ा की ये फोटो सोशल मीडिया पर खूब वायरल हो रही हैं.